John Humphrys

Awdur, newyddiadurwr a chyflwynydd radio a theledu o Gymru yw Desmond John Humphrys (ganwyd 17 Awst 1943). O 1981 i 1987 roedd yn brif gyflwynydd Newyddion Naw o'r Gloch, prif raglen newyddion Prydeinig y BBC. Rhwng 1987 a 2019 roedd yn cyflwyno rhaglen arobryn BBC Radio 4, Today. Ers 2003 mae wedi bod yn gyflwynydd y cwis teledu "anoddaf un" – Mastermind.

Mae gan Humphrys enw da fel cyfwelydd dygn a phlaen; o bryd i'w gilydd mae gwleidyddion wedi bod yn feirniadol iawn o'i arddull ar ôl cael eu cyfweld yn llym ganddo ar radio a theledu byw.  Gwefan www.bbc.co.uk; adalwyd 16 Mai 2015

Cefndir
Cafodd Humphrys ei eni yn Pearl Street, Sblot, Caerdydd yn fab i Edward George Humphrys, Cwyrydd Ffrenig, a Winifred Mary (cynt Matthews), triniwr gwallt. Roedd yn un o bump o blant. Brawd iddo oedd Bob Humphrys gohebydd chwaraeon BBC Cymru.‘HUMPHRYS, John’, Who's Who 2014, A & C Black, an imprint of Bloomsbury Publishing plc, 2014; online edn, Oxford University Press, 2014 ; online edn, Tachwedd 2014 Adalwyd 16 Mai 2015

Cafodd ei addysgu yn Ysgol Uwchradd Caerdydd gan adael yr ysgol yn 15 oed i gychwyn gyrfa yn y byd newyddiadurol.

Gyrfa
Ar ôl gadael yr ysgol cafodd ei benodi'n ohebydd dan hyfforddiant ar y Penarth Times cyn cael ei benodi yn gyw ohebydd ar y Western Mail ac yna'n ohebydd teledu ar TWW. Ymunodd â'r BBC ym 1966 fel gohebydd rhanbarthol Lerpwl a gogledd orllewin Lloegr, cyn cael ei ddyrchafu'n ohebydd tramor. Fel gohebydd tramor fu'n gyfrifol am ohebu'r newyddion am ymddiswyddiad Richard Nixon o arlywyddiaeth yr Unol Daleithiau.

Ym 1981 daeth yn brif angor rhaglen Newyddion Naw y BBC gan gadw'r swydd hyd 1987 pan gafodd ei benodi'n brif gyflwynydd rhaglen newyddion Today ar Radio 4 fel olynydd i John Timpson. O 1993 hyd 2003 bu'n gyflwynydd y rhaglen deledu On The Record Gwefan www.bbc.co.uk;  adalwyd 16 Mai 2015
Cyhoeddodd yn Chwefror 2019 y byddai'n rhoi'r gorau i gyflwyno Today gan ddweud y dylai fod wedi gadael "flynyddoedd yn ôl". Darlledodd ei sioe olaf ar fore 19 Medi 2019.

 Cyhoeddiadau 
 Devil's Advocate (Llundain: Arrow Books, 2000)
 The Great Food Gamble (Llundain: Coronet Books, 2002)
 Lost For Words: The Mangling and Manipulating of the English Language (Llundain: Hodder & Stoughton, 2004)
 Beyond Words: How Language Reveals the Way We Live Now (Llundain: Hodder & Stoughton, 2006)
 In God We Doubt: Confessions of a Failed Atheist (Llundain: Hodder & Stoughton, 2007)
 Blue Skies & Black Olives  (Llundain: Hodder & Stoughton, 2009)
 (gyda Sara Jarvis) The Welcome Visitor: Living Well, Dying Well  (Llundain: Hodder & Stoughton, 2009)
 A Day Like Today: Memoirs  (Llundain: William Collins, 2019)

Cyfeiriadau

Categori:Genedigaethau 1943
Categori:Cyflwynwyr radio o Gymru
Categori:Cyflwynwyr teledu o Gymru
Categori:Darlledwyr o Gymru
Categori:Newyddiadurwyr o Gymru
Categori:Pobl o Gaerdydd
Categori:Pobl addysgwyd yn Ysgol Uwchradd Caerdydd